Faas
See artikkel räägib võnkumise faasist. Teiste tähenduste kohta vaata lehekülge Faas (täpsustus). Faas ehk võnkefaas on füüsikas harmoonilist võnkumist kirjeldava funktsiooni argument (sõltumatu muutuja), mida loetakse kokkuleppelisest alghetkest ehk nullpunktist. Näiteks harmooniliselt muutuva suuruse s ( t ) = A sin ( ω t + ψ ) {\displaystyle s(t)=A\,\sin \,(\omega t+\psi )} faas (funktsiooni argument) on ω t + ψ , {\displaystyle \omega t+\psi ,} kusjuures ω = 2 π f {\displaystyle \omega =2\pi f} on ringsagedus; ψ {\displaystyle \psi } on algfaas, mis iseloomustab võnkuvat suurust aja mõõtmise alghetkel (t = 0); f {\displaystyle f} on sagedus; A {\displaystyle A} on võnkumise amplituud. Faasi väljendatakse tavaliselt nurgaühikutes, kusjuures funktsiooni perioodile vastab vahemik 2π radiaani ehk 360°.